ราชกิจจาฯ ประกาศ ก.กลาโหม รับบุคคลเข้าทำหน้าที่ทหารกองหนุน
ราชกิจจานุเบกษา เผยแพร่ประกาศกระทรวงกลาโหม รับบุคคลเข้าทำหน้าที่ทหารเป็นการชั่วคราว (ทหารกองหนุน) ป้องกันและรักษาความสงบเรียบร้อยของประเทศ สนับสนุนการปฏิบัติหน้าที่ของทหารประจำการเมื่อวันที่ 29 พ.ย. 2562 ที่ผ่านมา เว็บไซต์ราชกิจจานุเบกษาเผยแพร่ ระบุว่า ด้วยกระทรวงกลาโหมประสงค์จะรับบุคคลเข้าทำหน้าที่ทหารเป็นการชั่วคราวเพื่อปฏิบัติหน้าที่ราชการในการป้องกันและรักษาความมั่นคงหรือรักษาความสงบเรียบร้อยของประเทศ ซึ่งเป็นการเสริมและสนับสนุนการปฏิบัติหน้าที่ของทหารประจำการให้เกิดประสิทธิภาพมากยิ่งขึ้นฉะนั้น อาศัยอำนาจตามความในมาตรา 4/1 แห่งพระราชบัญญัติระเบียบข้าราชการทหาร พ.ศ. 2521 ซึ่งแก้ไขเพิ่มเติมโดยพระราชบัญญัติระเบียบข้าราชการทหาร (ฉบับที่ 7) พ.ศ. 2551 จึงออกประกาศกำหนดให้กองบัญชาการกองทัพไทย กองทัพบก กองทัพเรือ และกองทัพอากาศ รับบุคคลซึ่งเป็นทหารกองหนุนที่มีรายชื่ออยู่ในบัญชีบรรจุกำลังของหน่วยตามข้อบังคับกระทรวงกลาโหม ว่าด้วยการเตรียมพล หรือบุคคลซึ่งเป็นกำลังสำรองประเภทหนึ่ง ตามกฎหมายว่าด้วยการจัดระเบียบราชการกระทรวงกลาโหมที่มีการบรรจุในบัญชีบรรจุกำลังตามกฎหมายว่าด้วยกำลังพลสำรอง เข้าทำหน้าที่ทหารเป็นการชั่วคราว ตามระเบียบกระทรวงกลาโหมว่าด้วยกำลังพลสำรองเข้าทำหน้าที่ทหารเป็นการชั่วคราวประกาศ ณ วันที่ 1 พฤศจิกายน พ.ศ. 2562 ลงนามโดย พล.อ.ประยุทธ์ จันทร์โอชา รัฐมนตรีว่าการกระทรวงกลาโหม
ราชกิจจานุเบกษา เผยแพร่ประกาศกระทรวงกลาโหม รับบุคคลเข้าทำหน้าที่ทหารเป็นการชั่วคราว (ทหารกองหนุน) ป้องกันและรักษาความสงบเรียบร้อยของประเทศ สนับสนุนการปฏิบัติหน้าที่ของทหารประจำการเมื่อวันที่ 29 พ.ย.
กระทรวงกลาโหม,ทหาร,กองทัพ,ทหารกองหนุน